
Rezumu: Lixu hanesan problema global ne’ebé, ema hotu preokupa tanba nia jestaun ne’ebé la 
adekuadu f0 impaktu ba ambiente no umanu. Jestaun lixu iha Municipio Dili ho sistema dumping, ida 
ne’e signifika katak, lixu mai hosi uma-kain, otel, industria, ospital, supermerkadu no fatin seluk so'e 
direitamente ba lixeiru la liu hosi prosesu haketak no/ka tratamentu. Objetivu hosi elaborasaun ida 
ne'e, maka atu buka hatene; a). Oinsá papel governu ba jestaun lixu iha área urbana no kosteira iha 
Municipio Dili? b). Saida maka Centru Educação e Informação Ambiental (CEIA) halo hodi 
konsensializa komunidade ba jestaun lixu? c). Oportunidade no dezafiu jestaun lixu maka saida? 
Métodu halo elaborasaun maka aproximasaun kualitativa - exploratoria, liuliu uza métodu estudu 
kazu. Rezultadu hosi elaborasaun ida ne'e hatudu katak, kuantidade lixu 5428-5184 total ret ne’ebé 
tama iha lixeira Tibar hosi tempu ba tempu aumenta nafatin no konsiénsia komunidade ne’ebé sei 
menus tebes difikulta tebes ba jestaun lixu maka adekuadu. 

1 INTRODUSAUN 

Timor-Leste hanesan nasaun menus desenvolvimentu ka “Least Developed Country (LDC)' 
no hanesan Estadu Insuladu Desenvolvimentu ka “Small Island Developing State (SIDS)” iha 
indikasaun no korelasaun ba implikasaun vunerabilidade nasional iha mudansa klimátika, 
tamba falta kapasidade umanu, rekursu finanseiru no teknolójia relevante ne’ebé nesesáriu 


hodi implementa mitigasaun no adaptasaun (TIMOR-LESTE, 2022). 


Jestaun lixu ne'ebe la adekuadu, ohin loron konsidera hanesan preokupasaun públiku, tanba 
fó ameasa ba ambiente no saúde públika iha Timor-Leste. Jestaun lixu ne'ebe la adekuadu sai 
problema ne'ebe sériu tebes, hanesan lixu nakonu iha bee-dalan ka valeta hodi hamosu 
‘banjir’ iha fatin-fatin. Konsekuénsia lójika, hosi lixu nakonu iha valeta mak hamosu 
inundasaun iha sidade no hasa'e nível poluisaun iha fatin barak teritóriu Municipio Dili nian. 
Situasaun refere akontese tanba konsiénsia individual sei menus tebes, hodi so’e lixu iha 
lexeira ka bele dehan so'e lixu arbiru deit. Nune'e, bainhira iha tempu udan, bee lori lixu 
hirak ne'e tuir valeta no mota ba konsentra hamutuk iha tasi laran, ikus mai estraga 


biodiversidade (ezemplu ba ikan no non ikan, espesies no ekosistema) tasi no lixu solidu 

barak, naklekar iha área kosteira ne’ebé bele fó impaktu ka hamate animal fuik sira seluk 
(ezemplu manu-tasi), nune'e mos estétikamente halakon ambiente tasi nia furak. 

Lixu iha sidade, hanesan problema ambiental ne’ebé sai preokupasaun boot, tanba bele fo 
risku ba sosiedade ho nia ambiente. Presiza halo asaun ne’ebé sériu ba problema refere tamba 
lixu sempre parte ida husi komunidade sira nia asaun. Mudansa ekonomia no kultura sosiál, 
teknolojia ne’ebé mudansa iha fatin ida fó impaktu ba aumenta kuantidade lixu iha fatin refere 
(Azkha, 2007). 


Sistema jestaun lixu iha rai-laran, partikularmente iha Municipio Díli, mak foti lixu husi lixu- 
fatin/tanki-lixu lori ba soe, no sunu iha lixu-fatin Tibar. Tuir estudu ADB nian, Dili de'it 
prodús 120-200 toneladas lixu kada loron. Lixu hirak ne’e balun mak transporta ba lixu-fatin 
Tibar, maibé barak mak ema soe iha mota, bee-dalan, no rai mamuk sira ne’ebé ikus mai bee 
lori-tama ba tasi laran. Tamba laiha jestaun di’ak ba lixu, ekosistema kosteiru no mariñu sira 


hetan degradasaun maka”as tebes (PED-R, 2023). 


Problema lixu nu’udar kauza hosi sistema ekonomia linear ne’ebé konsentra liu ba produsaun, 
utilizasaun, no soe. Produtu barak hanesan saku plástiku no embalájen (falun sasán) sira 
ne’ebé uza dala ida de'it no ba minutu balun de'it, depois soe arbiru nia konsekuénsia 
negativu mak hafoer no estraga ambiente ba tempu ne’ebé naruk. Laiha sistema ka fasilidade 
halo resiklájen atu transforma lixu ne’ebé mantein ninia forma orijinál ba fali sasan hirak bele 


uza filafali aumenta liu tan kuntidade lixu. 


Bazeia ba problema mensionadu, mak hakerek ida ne”e ho objetivu atu buka hatene; a). Oinsa 
papel governu ba jestaun lixu iha área urbana no kosteira iha Municipio Dili? b). Saida maka 
Centru Educação e Informação Ambiental (CEIA) halo hodi konsensializa komunidade ba 


jestaun lixu? c). Oportunidade no dezafiu jestaun lixu maka saida? 
1.1 Kontextu 


Konstituisaun República Timor-Leste nian, iha artigu 61 hatete katak: “ema hotu iha direitu 
atu bele moris saudável no ekolojikamente moris iha ambiente moos no iha dever atu proteje 
no hadia ba nia benefisiu agora no ba futuru jerasaun oin mai” (K-RDTL, 2002). Jestaun lixu 
espesifikamente iha Dili, utiliza sistema dumping, ne'e katak lixu mai hosi uma-kain, hotel, 
industria, ospital, supermerkadu no fatin seluk soe direitamente ba lixeiru la liu hosi prosesu 
haketak no/ka tratamentu. Sidadade Dili mak kapital ba nasaun Timor-Leste ho total 


populasaun 324,269, ida ne’e hanesan kapital ne’ebé boot no populasaun ne’ebé barak 


kompara ho sidade seluk-seluk iha Timor-Leste. Ho densidade populasaun refere, atu 
responde ba nesesidade loron-loron nian labele falta mak produsaun lixu mós aumenta 
(Census Timor-Leste, 2022). Estatistikamente Iha tinan 2018 lixu tonelada 190 sae ba 220, 
nune’e lixu aumenta husi tinan ba tinan, iha predisaun katak iha tinan 2045 populasaun Dili 
sei sae ba 1.118. Nune'e, kada ema bele prodúz lixu 0.80% - 0.85% kada loron, entaun hosi 


miliaun ida resin ne’e, populasaun produz lixu tonelada 930 kada loron (De Sousa, 2023). 


Poluisaun plástiku hanesan problema transfronteira mundiál, tanba ne'e, prevensaun ba 
poluisaun plástiku presiza serbisu hamutuk ba produsaun no konsumu ne'ebe sustentável. 
Timor-Leste hanesan Small Island Development States (SIDS), ladun proposionalmente afeta 
ba saúde umanu, diretus umanu no impaktu ambientais hosi poluisaun plástiku. Maibe, iha 
marsu 2022 jurídikamente mandatu konkordánsia kona-ba plástiku internasionalmente 
konkorda ona husi nasaun 175 inklui Timor-Leste. Infelizmente, kapasidade no kuñesimentu 
timor oan nian ladun efikáz atu implementa lejislasaun, planu no politika tuir konkordánsia 


refere (Steenhagen et al., 2023). 
2  REVIZAUN LITERATURA 


2.1 Difinisaun lixu 

Tuir Dekretu Lei No. 5/2011 husi governu Timor-Leste reziduo ka lixu sira mak: “inklui 
efluente sira, substánsia ka sasán materiál toos, been ka gazozu, ne’ebé konsidera la vale, buat 
ne’ebé la presiza ka la iha valór, ema nia hahalok mak hamosu, komérsiu no indústria no buat 
hirak ne’ebé presiza halakon ka soe iha fatin lixu” (DECRETO-LEI, 2012). Iha mós 
difinisaun seluk ne’ebé hatete, lixu maka kauza prinsipál ida ba estraga natureza ho meio 
ambiente hodi fó impaktu negativu ba saúde públiku, no halakon ambiente nia estétika (Tayeb 


& Daud, 2022). 


Lixu maka materia ida ka materia sólidu balun ne’ebé la utiliza ona husi ema, ka materia 
solidu balun ne’ebé ema uza tiha ona, no soe ona. Lixu relasaun tebes ho saúde tanba husi lixu 
refere maka sei hamoris mikro organismu oioin ne’ebé kauza ba moras, inklui hamosu animal 


ne’ebé, bele hadaet (vector) moras (Marojahan, 2015). 


2.2 Fontes Lixu 

Lixu sólidu nia fontes bele mai husi área urbana no rurais. Maibé, área rural dalabarak liu jere 
matéria organiku ne’ebé fasilmente dodok lalais, lixu sólidu sira karakteriza husi kultura no 
prátika sosiedade nian. Iha kada nasaun adopta diferente kategoria lixu tuir nia estatuto 


hanesan; ezemplu lixu sólidu iha nasaun Singapura kategoriza ba; (1) lixo doméstiku (lixu 


sólidu mai husi merkadu sira, sentru alimentasaun, residénsia sira, no instalasaun komersial 
sira, nsst.), (2) lixu industrial, (3) lixu sólidu institusional (lixu sólidu husi repartisaun 


públiku, eskola, ospitál sira, instalasaun rekreativa sira (Von et al., 2010). 


2.3 Tipu Lixu 

Lixu bele kategoriza tuir nia tipu, nia orijen no karakteristika, nune’e baibain familiar ona 
husi sosiedade mak hanesan; lixu orgániku no inorgániku. Lixu organiku mak lixu ne’ ebé bele 
dodok lalais ou bele dehan lixu restu husi fo’er animal no vejetal (ezemplu; hahan restu, 
aifuan nia kulit, aitahan, manu-tolun kulit, aifunan nsst). Enkuantu lixu inorganiku mak lixu 
ne’ebé forma husi material sira, ema mak prodúz (ezemplu; plástiku, vidru, borracha, metal, 
flu, lampu nsst). Jeralmente, lixu inorgániku nia kuantidade produsaun barak liu liku 
organiku, maibe, la signifika lixu organiku la sai problema. Tuir Mundiatum no Daryanto iha 
Tayeb no Daud (2022) tipu lixu bele fahe hanesan: 


a. Bazeia ba nia fontes 
Lixu natural, lixu umanu, lixu konsumu, lixu nuklear i lixu industria, lixu mineral. 
b. Bazeia ba nia Forma 


1. Lixu sólidu 
Lixu sólidu maka lixu sira ne’ebé la’6s deit ema nia foer, urina no lixu likuidu, maibé bele 
mai husi lixu dapur nian, lixu jardin, plástiku, metal, vidru nsst. Tuir material, lixu hirak ne’e 
fahe ba lixu orgániku no lixu inorgániku. Tuir nia kapasidade dekompozisaun ba natureza 
(biodegradibilidade), bele fahe ba: (1) Biodegradável, ou bele dehan, lixu ne'ebe bele 
degrada ho prosesu biolójiku, aeróbiku ou anaeróbiku, hanesan: hahán restu, animal nia foer, 
lixu agríkola no plantasaun. (2) La biodegradável, (labele degrada) mak hanesan lixu ne’ebé 
labele dekompostu ho prosesu biolójiku mak hanesan: (a) resiklável, katak lixu ne’ebé bele 
prosesa ka bele utiliza fali tanba iha valór ekonómiku, hanesan plástiku, surat-tahan, roupa 
nsst, (b) labele resikla, katak lixu ne’ebé la iha valor ekondmiku no labele prosesa ka konverte 
hanesan tetra packs, papel karbono nsst; 
2.Lixu sólidu, maka lixu ne’ebé uza tiha ona, no soe ona ba lixeiru. Lixu ida ne’e fahe 
ba rua maka hanesan: (a) lixu ne’ebé resulta hosi sintina (toilet) bele kontein ho 
patojéniu ne'ebe perigu no (b) lixu dapur hanesan bee-foer fase bikan, haris fatin 


nsst, ne ebe kontein ho patojéniu; 


3.Lixu naturais, maka hanesan aitahan-maran sira ne'ebe monu no bele dodok rasik, 


ikus mai nakfilak fali rai metan; 


4.Lixu ema nia foer, maka konseitu ne’ebé baibain refere ba feses no urin. Lixu refere 


perigu tebes tanba bele sai hanesan vector ba kauza moras virus no baktéria. 
2.4 Kompresaun jerál kona-ba jestaun lixu 


Konseitu jestaun lixu importante tebes atu komprende, nune'e difinisaun jestaun lixu tuir 
“Decreto-Lei No 2/ 2017 de 22 de Março” kona-ba sistema jestaun lixu Sólidos Urbanos, 
difine hanesan: 


Todos os procedimentos com vista a assegurar uma gestão ambientalmente segura, 
sustentável e racional dos resíduos, tendo em conta a necessidade da sua redução, 
reciclagem e reutilização, incluindo a separação, recolha, manuseamento, transporte, 
arma- zenagem e/ou eliminação de resíduos bem como a posterior proteção e 
manutenção dos locais de eliminação, por forma a proteger a saúde humana e o 
ambiente contra os efeitos nocivos que possam advir dos mesmos (Governo, 2017). 


Jestaun lixu hanesan maneira ida atu halo tratamentu ba lixu hodi hetan benefisiu ruma no atu 
labele estraga ambiente. Nune'e mos atu redúz, reutiliza no resikla hodi bele hetan ekonomia 
(Tayeb & Daud, 2022). Jestaun lixu bele komprende hanesan atividade ne’ebé sistemátiku, 
hodi halo tratamentu no redusaun ba lixu ne'ebe sustentável. Atividade ne'e, bele dehan 
hanesan odamatan ba desenvolvimentu sustentável, tanba asuntu ne'e hanesan issue 
multisetór ne’ebé fó impaktu ba sosiedade no ekonomia. Jestaun lixu iha relasaun tebes ho 
asuntu saúde públika, mudansa klimátika, hamenus kiak, seguransa alimentar no rekursus, 
nune'e mos produsaun no konsumu ne'ebe sustentável (Wilson et al., 2022). Maibé, jestaun 
lixu konsidera hanesan mos ‘system blocker’ tanba iha fatór barak, mak fó inluénsia hanesan 
distribuisaun populasaun no densidade, sosio-ekonómia, kondisaun fizika ambiente, atitude 


no komportamentu inklui kultura iha sosiedade (Sahil et al., 2016). 


2.5 Área urbana 

Ema hotu rona no hatene área urbana, maibe dalaruma labele difine área refere. Nune'e, área 
urbana mak hanesan karakterístika fatin ne’ebé inkorpora elementu hanesan densidade 
populasaun, organizasaun sosial no ekonómika, nune'e mos transformasaun ambiente natural 


ba ambiente konstrusaun (Weeks, 2010). 


2.6 Area kosteira 


Beatley iha Arisaputra (2015) define area kosteira hanesan zona tranzisaun entre tasi no rai- 
maran, katak tasi ninin diresaun ba rai maran sei afeta husi tasi-been no diresaun ba tasi laran 
kobre área plataforma kontinental. Iha mos difinisaun seluk ne’ebé difine, área kosteira maka 
hanesan zona tranzisaun entre ekosistema rai-maran no mariña ne*ebé afeta hosi mudansa rai 


no tasi-been ka zona refere hahu hosi zona litoral to'o rai maran determina husi 


administrativamente, enkuantu ba tasi laran kalkula hosi litoral to'o 12 millas ba diresaun tasi 


(Hidayat, 2012). 


2.7 Konsekuensia Menus Sistema Jestaun Lixu Solidu 

Jestaun lixu sólidu ne'ebe efisiente iha área urbana iha Timor-Leste sei menus, medida 
intervensaun ne’ebé la adekuadu husi governu sentral no lokal, koordenasaun limitadu, falta 
instalasaun no orsamentu ne’ebé la sufisiente atu projeta sistema adekuadu ba so’e lixu, 
kolleta no jestaun ka tratamentu hanesan kestaun ne'ebe presiza aborda. Iha sorin seluk 
konsiénsia komunidade ba soe lixu, iha lixeiru sei menus hodi la so'e iha fatin ne 'ebe governu 
lokal prepara, nia konsekuensia mak lixu barak kontamina ba rai no tasi-been (NSOC- 


TIMOR-LESTE, 2018). 


2.8 Impaktu hosi Sentru lixu Tibar ba Saúde públiku 

Lixu ne'ebe rekolla husi lixeira iha Municipio Dili, transporta hotu ba sentru lixeiru ikus iha 
Tibar. Infelizmente, tratamentu ba lixu ne'ebe la adekuadu nia konsekuénsia maka hamosu 
ahi-suar hodi lori impaktu boot ba komunidade sira maka hela besik área refere. Tanba kada 
loron ahi-suar taka tomak komunidade, afeta tebes ba saúde públiku hanesan mear, inus-been 
no isin-manas. Ema lubuk ida ona mak iha istória moras króniku hanesan tuberculose no iis- 
boot tanba afetadu hosi impaktu tratamentu lixu ladiak. Tuir dadus kada fulan ida, postu saúde 
Tibar rejista pasiente na'in 1.200 to’o 1.300 no bele mos to’o na'in 1.500. Hosi númeru 


pasiente rejistadu refere, moras ne’ebé aas liu maka Infesaun Respiratória Alta (Colo, 2021). 
2.9  Impaktu lixu ba biodiversidade iha tasi laran 


Ba biodiversidade mariña lixu plástiku f6 impaktu ne'ebe boot tebes tanba plastiku 
hirak ne*ebé bee lori tuir mota bainhira iha tempu udan no komunidade área kosteira balun sei 
menus konsiénsia so'e plástiku arbiru sei ba konsentra iha tasi. Efeitu maka sei taka ahu-ruin 
sira hodi hasusar atu halo prosesu fotossintesse. Nune”e, mos perturba movimentasaun espésie 
sira hanesan dugong no lenuk sira, no mos bele hamosu distúrbiu substansiál - no iha poténsia 
ba hakanek no dala ruma bele hamate — dugong, lenuk, ikan no mos espesie sira seluk iha tasi. 
Plástiku no lixu sólidu sira seluk ne'ebe la halo jestaun sei transporta hotu ba tasi liu husi 
mota, maibe fontes balun mos iha kedas tasi hanesan rede rohan sira (rede abandonadu), boia 
no ankor hosi peskador sira so’e hela. Rede rohan sira fó ameasa tebes ba mamiferu mariña, 


lenuk, ikan, ahu-ruin no biota sira seluk (Fonseca & Spiller, 2021). 


Lixu likuidu ne'ebe so'e ka fakar iha valeta no mota sei kontamina bee hodi hamosu 


moras no virus hodi hamate ikan no iha tempu balun nia laran sei halakon siklu moris ikan 


nian. Nune'e mos lixu likuidu nia impaktu direita no indireita ba umanu tanba bele kontamina 


bee ne’ebé konsumu kada loron (Ashar Khairina, 2020). 


3 METODU 


Elaboraborasaun ida ne'e, elabora ho aproximasaun kualitativa - exploratoria, liuliu uza 
métodu estudu kazu/case study (Witter et al., 2013). Normalmente iha aproximasaun 
kualitativa, pergunta hirak ne’ebé dezeña, indeterminadu no nakloke hodi akumula ideia ka 
dadus husi variedade parte hodi aprezenta. Tékniku foti amostra, ne’ebé utiliza maka 
“Purposive Sampling” katak tékniku foti amostra tetu bazeia ba indikador espesifiku sira 
(Riduwan, 2010). Tékniku halibur dadus ho maneira intervista (dadus primário) no foti dadus 
sekundário liuhosi publikasaun iha mídia online sira. Ikus liu, tékniku análiza dadus iha 
elaborasaun ne'e maka ho análiza SWOT. SWOT maka akrónimu hosi forsa (Strenghts), 
frakeza (Weakness), oportunidade (Opportunities) no ameasa (Threats) husi ambiente internal 
no external instituisaun nian. SWOT utiliza atu evalua forsa no frakeza fontes rekursu ne*ebé 
instituisaun iha inklui oportunidade external no ameasa sira ne’ebé hasoru (Basuki & Husein, 


2018). 
4 REZULTADU 


4.1 Papel Governu 

Papél governu ba jestaun lixu iha área urbana no kosteira maka governu liu husi Ministerio 
Admnistrasaun Estatal (MAE) prevee ona orsamentu miliaun US$18 atu hodi sosa 
ekipamentu ba melhoramentu ba jestaun lixu iha kapital Dili atu sai matak, moos no saudável. 
Tuir planu sei tau kontentor lixu sira iha kada bairo atu ema sai husi nia uma labele liu metru 


100 bele soe lixu, inklui kareta atu raut lixu (Ximenes, 2023). 


Tuir dadus Ministériu Administrasaun Estatal (MAE) iha tinan 2021 hosi sidadaun ka abitante 
ne’ebé hela iha sidade Dili kuaze rihun 376, loron-loron ema ida-idak prodúz lixu kilógrama 
0.7 no 250 tonelada kada loron. Hosi lixu tonelada 250 kada loron ne'e só 55% mak 
transporta ba lixeiru Tibar, entertantu 45% ne'e, ba iha valeta no ba hotu tasi, maske 


autoridade Municipio Dili iha kamioneta 49 ne'ebe kada loron tula lixu (Soares, 2021). 


Figura . Komundade so”e lixu arbiru iha pontu kolesaun lixu 


Papél hanesan jestor mak governu 
hamosu medida adekuadu kona-ba 
deposizaun lixu sólidus iha Dili 
hamutuk 237 pontu kolesaun lixu, 
edifikasaun  temporáriu hodi 
fasilita komunidade soe foer no 
iha kontentor hamotuk 212 ne’ebé 
koloka hodi fasilita komunidade 


soe lixu ba. 


Fontes imajen: Ratáo, 2023. 


Direção Nacional do Controlo de Poluição (DNCP) hanesan diresaun tékniku ne’ebé maka 
estabelese iha VIII Gov. Konst. Bazeia ba DL nu. 15/2019 ho nia responsabilidade, papel no 
oinsá asaun diresaun ne'e foti hodi responde kestaun poluisaun (bee”, rai maran, ar) no resídus 


seluk. Ho nune’e, Nelson Madeira kualidade hanesan diretor DNCP deklara: 


Residuz Likuidu hanesan resíduz husi be'e inklui tipu líkuidu oin-oin ne’ebé maka 
dalaruma la iha tratamentu adekuadu mai husi atividades ema nian, mak hanesan lixu 
domestiku (husi uma kain), industria, agrikultura nomos atividade sira seluk maka 
produz residuz likuidu. Wainhira la iha tratamentu adekuadu husi residuz likuidu 
maka sei fó impaktu ba ambiente, sosial no ekonómiku. Iha kontekstu TL nian 
hanesan nasaun Illa kikoan iha Rejiaun Sudeste Aziátiku, nia impaktu husi residuz 
likuidu implika tebes tanba ekosistema ne'ebe la iha tratamentu diak, rekursus 
limitadu ba jestaun resíduz tantu solidu, likuidu inklui residuz perigozu no venenozu 
(Madeira, 2023). 


4.2 Papel Centru Educação e Informação Ambiental (CEIA) nian 

Centru Educação e Informação Ambiental (CEIA), atualmente tutela iha Vise Primeiru- 
Ministru no Ministru Koordenador Asuntu Ekonomiku, Ministru Turizmu no Ambiente, 
durante nia ezistensia halo ona esforsu barak hodi konsensializa komunidade kona-ba jestaun 
lixu iha Timor-Leste, espesifikamnete iha Município Dili. Ho ida-ne'e, Aménica Machado 


Fernandes kualidade hanesan diretora CEIA deklara katak: 


Centru Educação e Informação Ambiental iha nia programa ne'ebe liga ho edukasaun 
ambiental nian maka, iha programa eskola verde; iha programa eskola verde ne'e iha 
atividade barak hanesan iha estabelesimentu jardin verde, kintal verde, kios verde 
ne’ebé ninia objetivu atu involve komunidade eskola sira atu halo tratamentu lixu 
hahu husi eskola atu hasa'e sira nia konsiensia. Aleinde ne'e mos iha kuda ai-oan, iha 


mós programa ba bairo verde ka suco verde maske nia tarjeitu ne'e diferente 
(Fernandes, 2023). 


Tuir diretora CEIA, hun hosi problema ambiente ne’ebé akontese, tanba deit menus 
konsiénsia (ezemplu kiik mak iha edifisiu no eskola sira estudante hatene katak lixu soe arbiru 
estraga ambiente eskola. Maibé, realidade nafatin fuma sigaru no soe nia gabus arbiru, ne'e 
hatudu katak ita ema nia nivel edukasaun boot, maibé, dalaruma kuandu ita menus 


konsiensia hanesan deit, nafatin la kontribui ba jestaun lixu ne’ebé diak). 
4.3 Esforsu Departamentu Saneamentu Municipio Dili ba jestaun lixu 


Autoridade Municipio Dili (AMD) liuhosi deparatamentu saneamentu durante ne’e, 
halo esforsu oioin hodi bele halo jestaun lixu. Infelismente, esforsu hirak ne'e, seidauk bele 
rezulta resultadu jestaun ida ne’ebé tuir ema hotu hakarak. Tuir dadus lixu ne'ebe kada fulan 
transporta husi Dili ba lixeira final iha Tibar barak liu maka lixu plastiku, dos, durat-tahan, 


duut, aitahan no ai. Bele konfirma detallu iha tabela tuir 1. 


Tabela 1. Relatorio kuantidade lixu ne’ebe tama iha lixeira Tibar Fulan Janeiru-Marsu 2022 


Total lixu ne’ebe ajencia lori tama iha Kualidade foer ne’ebe tama 
Na | Fulan lixeira Tibar (ret) iha lixeira Tibar (ret) 
Kareta | Kareta Kareta | Total |A B C D 
Governu | kontratu | privadu | Ret 
1. Janeiro 79 4661 688 5428 3217 | 1510 |575 126 
2: Fevereiro | 74 4160 655 4889 2854 | 1390 | 506 139 
3. Marsu 82 3950 721 4753 2850 | 1240 | 554 109 
4. | Abril 74 4300 810 5184 3000 | 1435 | 607 142 


Fontes: Departamentu Saneamentu Município Díli tinan 2022 


Nota: a). Plástiku, Dos, Surat-tahan; b). Du'ut, Ai-tahan, Ai, c). Besi, Botir, Vidru; d). Rai, 
Blok-rahun 


Liuhosi tabela iha leten, hatudu rezultadu lixu kada fulan aumenta, bele dehan hosi 5428-5184 
ret. Bazeia ba númeru lixu mensionadu, Xefe Departamentu Saneamentu Municipio Dili nia 
deklara: 


Lixu ne'ebe durante rekolla barak maka, dos mamuk, aqua mamuk, surat-tahan, 
aitahan. Lixu bokon la iha ka ladun hanesan hahan restu sira ladun barak, tanba 
animal hanesan asu ba han no ema foti hodi fo han ba animal hakiak, entaun volume 


10 


lixu bokon menus. Enkuantu plástiku maka barak, nune'e fakar iha Tibar ahi han 
kedas, ida ne'e maka problema iha lixeira Tibar (Suriano, 2023). 


5 Andliza SWOT 


Hafoin entrevista parte kompetente sira maka, análiza SWOT utiliza atu evalua forsa no 
frakeza fontes rekursu ne'ebe instituisaun iha inklui oportunidade external no ameasa sira 
ne’ebé hasoru. Nune’e, matrix maka hanesan tuir mai: 


Tabela 2. Matrix análiza internal (forsa no frakeza) no external (oportunidade no ameasa) 


Forsa (Strenghts) 


Informasaun 


Governu suporta jestaun lixu 


Governu aloka orsamentu ba jestaun lixu no 
instalasaun lixeira 


Governu serbisu hamutuk ho setor privadu 


Governu kontratu kompañia maka 
responsavel ba raut lixu 


Frakeza (Weakness) 


Informasaun 


Governu prevee orsamentu ne'ebe la 
sufisiente 


Orsamentu ba jestaun lixu kiik tebes kada 
kareta Truck ida US$65 kada loron 


Governu menus kontrola ba pratika jestaun 
lixu iha Tibar 


Implementasaun programa jestaun lixu la 
adekuadu 


Oportunidade (Opportunities) 


Informasaun 


Governu iha Lei 


Lei hirak ne'e implementasaun seidauk 
implementa ho diak 


Governu iha Orsamentu Jeral Estadu 


Alokasaun ba jestaun lixu sei menus tebes 


Tha setor privadu ne’ebé serbisu ho governu 


Seidauk serbisu ho efetivu tamba orsamentu 
la sufisiente 


Ameasa (7hreats) 


Informasaun 


Poluisaun ar ladiak afeta ba ema nia 
respirasaun 


Lixeiru iha fatin balun seidauk iha 


Impaktu lixu sólidu ba biodiveridade tasi, 
wainhira iha tempu udan 


Komunidade sei menus konsiénsia so’e lixu 
tuir nia tipu hanesan, plastiku, non plastiku 


Komunidade so'e lixu arbiru nafatin 


Seidauk iha iha interese hosi kompañia atu 
investe iha jestaun lixu tanba la hetan lukru 


Jestaun lixu sei diak nafatin 


Tha elaborasaun ida ne’e, sei elabora mos estrátejia sira hodi halo jestaun lixu bazeia ba matrix ne’ebé 


mensionadu. 

Tabela 3. Análiza estrátejia 


Estrátejia SO E 


Governu presiza halo parseiru diak ho setor privadu hodi investe iha 
jestaun lixu 


Governu presiza implementa Dekretu Lei Polítika Zero Plástiku, 
Lei Baze Ambientál, medidas ba defeza no konservasaun ba meiu 
ambiente kona ba hijinea ordem públiku, inklui koema ba ema soe 
lixu laos iha fatin apropriadu, husi $1-$1000; inklui estratéjia 
tratamentu resídu sólidu urbana sira ne*ebé vigora ona ho efetivu 


Estrátejia WO = 


Hasa’e montante orsamentu ba jestaun lixu hosi US$65 ba US$75 


Governo presiza kontrola didiak setor privadu sira ne’ebé serbisu halo 
serbisu raut lixu tenke ho diak 


Estrátejia ST - 


Governu presiza serbisu ho kompaña balun ne’ebé hakarak investe 
iha jestaun lixu 


Governu presiza aumenta tan lixeiru iha komunidade sira ne’ebé 
besik mota 


Estrátejia WT = 


Governu tenke prevee orsamentu sufisiente US$75 kada loron 


Governu presiza enolve setor privadu ba jestaun lixu 


6 LIA MAKTAKA 


6.1 Konkluzaun 


Lixu sei la lakon rasik husi ema nia moris, tanba lixu parte husi ema nia atividade loro-loron 


nian. Nune’e, Jestaun lixu, hanesan asaun ida ne'ebe ita halo sistemátiku no integradu oinsá 


ita atu redúz lixu labele barak soe iha lixeira final ka land fill. Bazeia ba rezultadu entrevista 


no análiza SWOT maka, atu konklui hanesan tuir mai: 


a. Papel governu ba jestaun lixu iha área urbana no kosteira iha Municipio Díli bele 


dehan katak, seidauk adekuadu hafoin konfirma husi fonte informasaun oinoin, tantu 


direita no indireita. Tuir dadus Ministériu Administrasaun Estatal (MAE) iha tinan 


2021 hosi sidadaun ka abitante ne'ebe hela iha sidade Dili kuaze rihun 376, loron- 


loron ema ida-idak prodúz lixu kilógrama 0.7 no 250 tonelada kada loron. 


Infelizmente, hosi lixu tonelada 250 kada loron ne'e, só 55% mak transporta ba lixeiru 


Tibar, entertantu 45% , ba iha valeta no ba hotu tasi, ida ne'e hatudu katak lixu hirak 


ne’e sei fó impaktu ba biodiveridade tasi laran no estétikamente halakon área kosteira 


nia furak ba destinasaun turista sira nasional no internasional; 


b. Centru Educação e Informação Ambiental (CEIA) halo ona papél hodi konsensializa 


komunidade ba jestaun lixu sólidu balun hanesan; aqua mamuk, sira halibur hodi troka 

batako ba desenvolve jardin iha eskola sira, jardin área kosteira nsst. Maske, esforsu 
hirak ne'e halo ona, ema nafatin menus konsiensia hodi soe lixu arbiru iha fatin 
publiku sira (ezemplu maka fuma sigaru so'e gabus no han rebusadu soe arbiru deit), 
hirak ne’e hatudu katak konsiénsia individual presiza hasa’e, depois maka koalia buat 


boot sira, buat ki’ik deit ita la kontribui ona, buat boot lalika kestiona tan; 


c. Dezafiu sira ne'ebe relasiona ho jestaun lixu tuir parte saneamentu nian maka 
komunidade enjerál sei menus konsiénsia hodi soe lixu iha lixeira, difikulta tebes 
ekipa saneamentu atu rekolla lixu hirak ne’ebé soe arbiru. Maske, governu prepara ona 
237 pontu kolesaun lixu, edifikasaun temporáriu hodi fasilita komunidade soe foer no 
iha kontentor hamotuk 212 ne'ebe koloka hodi fasilita komunidade soe lixu ba no 
kareta hamutuk 49 ne’ebé kada loron tula lixu. Dezafiu seluk maka orsamentu ba ema 
sira ne’ebé hamoos ka raut foer kiik tebes, ida ne’e sei la enkoraja ema atu serbisu ho 


efetivu ba jestaun lixu. 


6.2 Sujestaun 


iha sujestaun balun hosi elaborasaun ida ne'e maka hanesan tuir mai: 


a) Fasilita kapasitasaun ba komunidade no estudante sira hodi hasa'e liu tan nivel 


konsiénsia husi estudante Ensino Basico to’o nivel superior; 


b) Sujere ba governu preatu prevee orsamentu sufisiente ba serbisu na'in sira ne’ebé 


serbisu hamoos lixu; 


c) Governu presiza involve setór privadu ba halo jestaun lixu sólidu sira hodi bele aplika 


prinsipiu R5 (Rethink-Elimination, Reduce, Reuse, Recycle no Recovery). 

